rollani gamopetalam facilius abeant, et inquirendum videtur anne Scypho- 
gyne, quod genus inter Ericoideas assumserunt, revera esset Bruniacea ga- 
mopetala. Stamina Bruniacearum , ungui petalorum oblique adhaerentia, 
nonne tendentiam gamopetalam corollae quoque indicarent? Subsimilem 
obliquam positionem staminum in Selagineis quoque occurrere, ex obser- 
vatione de Agathelpi Alphonsei DeCandolle (Prodr. XI. p. 702) conclu- 
dere forsan liceat. Antherae uniloculares Selaginearum connectivi dilatatione 
basali evidenter pendent; antherae divergentes Linconiae ad eandem for- 
mam tendunt. Structura ovarii Selagineae et Bruniaceae vix differunt; gem- 
mulam Hebenstreitiae vidi a parte superiore loculi pendulam, epitropam, 
funiculo crasso supra micropyleu in cellulosam expansa, cujus cum lamina 
telae conductricis in Micranthea analogiam haud dubiam putarem. Gemmu- 
lis plurium Bruniacearum, speciatim vero Linconiae, similem expansionem 
funiculi tribuit Brongniart. In fructu et seminibus nullam differentiam mihi 
cognitam habeo. 
Quibusnam limitibus circumscribendae Bruniaceae, mihi aliquantulum 
incertum. Grubbiaceas multa veritatis specie cum Bruniaceis conjunxerunt. 
Defectu Corollae a Bruniaceis recedentes, transitum ad Micrantheas parare 
viderentur. Semina completa examinandi mihi defuit occasio; imperfecta 
epitropa adparuerunt; expansionem telae conductricis nullam vidi. DeScy- 
phogyne alio loco dubia mea dixi. Forma staminum et corollae ab Eri- 
coideis valde recedere censeatur; gemmulam epitropam pingunt, quod a 
typo Ericoidearum alienum crederem. 
Placentationem Thamneae admodum insignem, qualem in nulla alia 
planta tunc temporis cognita indicatam, in tractatu suo de Bruniaceis me- 
moravit Brongniart. Similem tamen in pluribus aliis (Polygaleae, Eupbor- 
biaceae, llicineae, Uauvvolfia etc.) obvenire, hodie cognovimus. 
SELAGINE.E suiil Bi uniacete corolla gamopetala et symmetrica per- 
fectiores. (Tab. XVII. lig. II.) 
Linnaeus Selagineas Aggregatarum ordini una cum Bruniaceis aliisque, 
inflorescentia subsimilibus, characteribus autem floris sat diversis, adnume- 
ravit. Selagineas, ut sectionem propriam. Viticibus initio adjecit Ant. L. de 
Jussieu; dein vero familiam sui juris separavit, quam posteri omnes agno- 
verunt. Opinionem de affinitate a Jussieuo professam sequentes systema- 
tici quoque adoptarunt. Bartiing Selagineas inter Myoporineas et Verbe- 
naceas; Endlicher, Brongniart et Adr. de Jussieu inter Globularieas et Myopo- 
riueas inseruerunt. Choisy in Prodromo Candolleano Selagineas Verbenaceis 
et Labiatis arcte socias dixit. Lindley Globularieas et Selagineas in unum 
ordinem conjunxit, quem Verbenaceis et Myoporineis affinem proclamavit. 
Hoc statuentes systematici differentias gemmularum omnino praeter- 
miserunt. In Globularieis, Myoporineis, Verbenaceis et Labiatis sunt gem- 
mulae apotropae, sive ceterum erectiusculae, sive pendulae; in Selagineis, 
contra, gemmulas epitropas observavi. In prioribus funiculos vidi tenues, 
nec peculiarem quandam telae conductricis evolutionem usquam observavi; 
in Selagineis vero, ut in Bruniaceis et Micrantheis, telam conductricem 
